બન્નેની અલગ અલગ રૂમમાં પુછપરછ શરૂ કરાઇ. પી.આઈ ચૌધરી સામે ભાવીકે કબૂલાત કરી કે, સચીને ટીપ આપી હતી. સુરેખાબેન અમેરિકા અવર જવર કરે છે. તેમના ઘરમાં ડોલર અને દાગીના હશે. ભાવીકે કહ્યું, મારી પાસે નોકરી નહોતી. રૂપિયાની જરૂર હતી. માટે સચીનની વાતોમાં આવી ગયો હતો. ભાવીકે હવે હત્યાની થિયરીની કબૂલાત કરવાનું શરૂ કર્યું. ભાવીકે કહ્યું, સુરેખાબેનના ઘરમાં ડીશ ટીવીમાં એક બિઝનેશ ચેલન આવતી ન હોવાની ફરિયાદ હતી. સચીન રિપેરીંગ માટે ગયો હતો. તેણે મનોમન લૂંટનો પ્લાન ઘડ્યો હતો. માટે તે દિવસે તેણે લેન્સ બદલવો પડશે, હાલ લેન્શ નથી, બે દિવસમાં લાવીને નાંખી આપીશ તેમ કહી ત્યાંથી જતો રહ્યો હતો.